pythainlp/thai-wiki-dataset-v3 huggingface dataset:
เจ้าชายย็องชัง

เจ้าชายย็องชัง (; Grand Prince Yeongchang; ค.ศ. 1606 — ค.ศ. 1614) พระราชโอรสองค์เดียวของพระเจ้าซ็อนโจ พระราชาลำดับที่ 14 ที่ประสูติแต่พระนางอินมก พระมเหสีองค์ที่ 2 สิ้นพระชนม์ในรัชสมัย เจ้าชายควังแฮ พระราชาลำดับที่ 15 เมื่อวันที่ 19 มีนาคม ค.ศ. 1614 ขณะพระชนมายุเพียง 7 พรรษา
บุคคลในยุคราชวงศ์โชซ็อน
เจ้าชายเกาหลี
เหยื่อฆาตกรรม
โนเกีย 3310 (พ.ศ. 2560)

โนเกีย 3310 เป็นโทรศัพท์มือถือ ที่ผลิดโดย โนเกีย และวางจำหน่ายโดย เอชเอ็มดี โกลบอล (HMD Global) เปิดตัวเป็นครั้งแรกในงาน โมบายล์ เวิลด์ คองเกรส (Mobile World Congress (MWC)) 2017 ที่ บาร์เซโลนา ในวันที่ 26 กุมภาพันธ์ 2017 โดยได้ต้นแบบจากโนเกีย 3310 ที่เป็นที่นิยมมาก่อนในช่วงคริสต์ทศวรรษ 2000 โดยราคาของ 3310 รุ่นนี้ราคา 59 ยูโร
== อ้างอิง ==
3310
ผลิตภัณฑ์ที่ออกในปี พ.ศ. 2560
ไดโนเซฟาโลซอรัส

ไดโนเซฟาโลซอรัส (; ความหมาย: "สัตว์เลื้อยคลานที่มีหัวน่ากลัว") เป็นสัตว์เลื้อยคลานที่สูญพันธุ์ไปแล้วตั้งแต่ยุคก่อนประวัติศาสตร์ มีชีวิตอยู่ในยุคไทรแอสซิก (ราว 245 ล้านปีก่อน) เป็นไดโนเสาร์ชนิดหนึ่งที่มีส่วนคอเรียวยาว มีเท้าที่มีครีบหรือพังผืดระหว่างนิ้วเท้า  มีส่วนหัวที่เล็ก โดยตัวอย่างต้นแบบถูกค้นพบที่มณฑลกุ้ยโจว ประเทศจีน เมื่อปี ค.ศ. 2002
ไดโนเซฟาโลซอรัส มีลำตัวยาว 4 เมตร มีคอเรียวยาว 1.7 เมตร มีส่วนหัวที่เล็ก มีครีบยาวที่นิ้วเท้า และฟันที่แหลมคมใช้สำหรับการจับปลาซึ่งเป็นอาหาร โดยซากดึกดำบรรพ์ล่าสุดที่ถูกขุดพบที่มณฑลยูนนาน ทางตอนใต้ของจีน บ่งว่า เป็นสัตว์เลื้อยคลานที่แพร่ขยายพันธุ์ด้วยการออกลูกเป็นตัว ซึ่งต่างจากสัตว์เลื้อยคลานหรืออาร์โคซอร์จำพวกอื่น เช่น นก หรือจระเข้ ด้วยพบซากตัวอ่อนในลักษณะที่ขดตัวในท่าปกติแบบเดียวกับตัวอ่อนในท้องแม่ของสัตว์เลี้ยงลูกด้วยนม และเชื่อว่ามีการกำหนดเพศของตัวอ่อนเป็นไปโดยลักษณะทางพันธุกรรมไม่ใช่อุณหภูมิเป็นตัวกำหนดเหมือนจระเข้
==อ้างอิง==
==แหล่งข้อมูลอื่น==
 สัตว์เลื้อยคลานที่อาศัยอยู่ในยุคไดโนเสาร์
บัลลาดาโอซอลดาเต

บัลลาดาโอซอลดาเต  (Баллада о солдате) เป็นภาพยนตร์แนวโรแมนติกและสงคราม ของสหภาพโซเวียตกำกับโดย Grigory Chukhray ออกฉายครั้งแรกในวันที่ 1 ธันวาคม ค.ศ. 1959 ภาพยนตร์ได้รับรางวัล บริติช อะคาเดมี่ ฟิล์ม อวอร์ดส์ สาขาภาพยนตร์ยอดเยี่ยม (BAFTA Award for Best Film from any Source) ในปี 1961 และยังเคยถูกเสนอชื่อใน รางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 34
==นักแสดง==
วลาดีมีร์ อีวาชอฟ รับบท พลทหาร Alyosha Skvortsov
จันนา โปโฮเรนโค รับบท Shura
Antonina Maksimova รับบท แม่
Nikolai Kryuchkov รับบท นายพลคนหนึ่ง
Yevgeni Urbansky รับบท Vasya
Elza Lezhdey รับบท ภรรยาของ Vasya
Aleksandr Kuznetsov รับบท Gavrilkin
Yevgeni Teterin รับบท ร้อยโท
V. Markova รับบท Liza (ภรรยาของ Pavlov)
Marina Kremnyova รับบท Zoya (เด็กสาวข้างบ้าน)
Vladimir Pokrovsky รับบท Pavlov's invalid father
เกออร์กี ยูมาตอฟ รับบท สิบเอกที่ให้สบู่ก้อน
Gennadi Yukhtin รับบท พลทหาร Seryozha Pavlov
Valentina Telegina รับบท หญิงแก่ขับรถบรรทุก
Lev Borisov รับบท Joking soldier on train
==แหล่งข้อมูลอื่น==
Criterion Collection essay by Vida Johnson
ภาพยนตร์โซเวียต
ภาพยนตร์ที่มีเนื้อหาเกี่ยวกับสงครามโลกครั้งที่ 2
ภาพยนตร์รัสเซีย
สยามสแควร์ (แก้ความกำกวม)

สยามสแควร์ สามารถหมายถึง
สยามสแควร์ - ศูนย์การค้าแนวราบในประเทศไทย
สยามสแควร์ (ภาพยนตร์ พ.ศ. 2527) - ภาพยนตร์โดย ศุภักษร
สยามสแควร์ (ภาพยนตร์ พ.ศ. 2560) - ภาพยนตร์โดย ไพรัช คุ้มวัน
ไทยวีเมนส์ลีก

ไทยวีเมนส์ลีก (Thai Women's League) เป็นการแข่งขันฟุตบอลหญิงลีกสูงสุดในประเทศไทย มีสโมสรเข้าร่วมแข่งขั้นทั้งหมด 8 ทีม
== ประวัติการแข่งขัน ==
การแข่งขันฟุตบอลหญิงชิงชนะเลิศแห่งประเทศไทย มีการแข่งขันครั้งแรกในปี 2519 โดย ชมรมฟุตบอลหญิงแห่งประเทศไทย ในพระอุปถัมภ์ฯ กระทั่ง สมาคมฟุตบอลแห่งประเทศไทย ในพระบรมราชูปถัมภ์ เข้ามาจัดการแข่งขันเองราวๆ ช่วงทศวรรษที่ 2530 ภายหลังที่ ชมรมฟุตบอลหญิงแห่งประเทศไทยฯ ยุติบทบาท
กระทั่งในปี 2550 สมาคมฟุตบอลแห่งประเทศไทยฯ ได้เปลี่ยนการแข่งขันฟุตบอลหญิงชิงชนะเลิศแห่งประเทศไทย จากเดิมเป็นการแข่งขันในระบบน็อกเอาท์ เป็นการแข่งขันในระบบลีก โดยมีเงินรางวัลสำหรับทีมชนะเลิศในระดับไทยพรีเมียร์ลีก จำนวน 7 แสนบาท และทีมชนะเลิศในระดับดิวิชัน 1 3.5 แสนบาท โดยจะมีรางวัลพิเศษรางวัลละ 5,000 บาท ประกอบด้วย ผู้ฝึกสอนยอดเยี่ยม, ดาวซัลโว, ผู้รักษาประตู, กองหลัง และ กองกลางยอดเยี่ยม โดยมอบหมายให้ บังอร เบ็ญจาธิกุล เป็นประธานฝ่ายจัดการแข่งขันลีก
== อัตลักษณ์การแข่งขัน ==
ไฟล์:TWPL first logo.png|ตราแบบแรก
ไฟล์:TWPL 2nd logo.jpg|ตราแบบที่สอง
ไฟล์:Muangthai WPL.jpg|ตราแบบที่สาม
ไฟล์:MuangThai Women League logo.jpg|ตราแบบล่าสุด
== สโมสรที่เข้าร่วม (ฤดูกาล 2565) ==
=== ไทยวีเมนส์ลีก (8 ทีม) ===
บัณฑิตเอเชีย
ชลบุรี เอฟเอ
กรุงเทพมหานคร
เอ็มเอช นครศรี เลดี้
ร.ร.กีฬาจังหวัดลำปาง
บีอาร์ยู บุรีราษฎร์ อะคาเดมี่
ม.เกษมบัณฑิต
ขอนแก่น ซิตี้
=== ไทยวีเมนส์ลีก 2 (8 ทีม) ===
ร.ร.กีฬาจังหวัดชลบุรี
ทหารอากาศ
บีเอสแอล ดับเบิ้ลยู เอฟซี
โรงเรียนกีฬากรุงเทพมหานคร
ลพบุรี ซิตี้ (หญิง)
อาม่าแอนด์มาสุข เอฟซี
สุรินทร์ หินโคน ยูไนเต็ด
โรงเรียนกีฬาจังหวัดนครสวรรค์ ไทเกอร์ สปอร์ต คลับ
==ทำเนียบสโมสรชนะเลิศ==
==สโมสรที่เคยเข้าร่วมแข่งขัน==
สโมสรฟุตบอลหญิงธุรกิจบัณฑิตย์
สโมสรฟุตบอลหญิงโรงเรียนกีฬาจังหวัดศรีสะเกษ
== ดูเพิ่ม ==
ฟุตบอลหญิงทีมชาติไทยรุ่นอายุไม่เกิน 20 ปี
ฟุตบอลหญิงทีมชาติไทยรุ่นอายุไม่เกิน 17 ปี
== อ้างอิง ==
 
ลีกกีฬาหญิงในประเทศไทย
ลีกกีฬาอาชีพในประเทศไทย
ฟุตบอลหญิงลีกสูงสุด
การแข่งขันฟุตบอลลีกในประเทศไทย
ลีกกีฬาที่ก่อตั้งในปี พ.ศ. 2552
ฟุตซอลไทยลีก

ฟุตซอลไทยลีก (Futsal ThaiLeague) เป็นการแข่งขันฟุตซอลลีกอาชีพสูงสุดในประเทศไทย จัดการแข่งขันโดยสมาคมฟุตบอลแห่งประเทศไทย โดยเริ่มการแข่งขันครั้งแรกเมื่อปี พ.ศ. 2549 ปัจจุบันมีสโมสรเข้าร่วมแข่งขันทั้งสิ้น 14 ทีม สโมสรที่ชนะเลิศในฤดูกาลล่าสุด (ฤดูกาล 2565) คือ การท่าเรือ
== ประวัติ ==
ประเทศไทยได้มีการจัดการแข่งขันฟุตซอล 5 คน ขึ้นครั้งแรกในปี พ.ศ. 2540 ด้วยความร่วมมือจากหลาย ๆ ฝ่ายที่ช่วยกันผลักดันกีฬาชนิดนี้ให้ได้รับความนิยมมากขึ้น ไม่ว่าจะเป็นสมาคมฟุตบอลแห่งประเทศไทยในพระบรมราชูปถัมภ์ กรุงเทพมหานคร การกีฬาแห่งประเทศไทย และเดอะมอลล์ กรุ๊ป จำกัด ร่วมกันจัดการแข่งขันฟุตซอล 5 คน ในรายการ STAR IN DOOR SOCCER 1997 เมื่อ 12–21 กรกฎาคม 2540 ณ เดอะมอลล์ บางกะปิ โดยมี 12 สโมสรจากไทยแลนด์ลีกเข้าร่วมการแข่งขัน และ สโมสรการท่าเรือแห่งประเทศไทย ได้รับตำแหน่งชนะเลิศ
ในปีต่อมาได้จัดการแข่งขันฟุตซอล 5 คน ขึ้นอีกเป็นครั้งที่ 2 ในครั้งนี้ สโมสรกรุงเทพมหานคร ชนะ สโมสรการท่าเรือแห่งประเทศไทย
ต่อมาในปี 2543 ได้มีการจัดการแข่งขันฟุตซอลขึ้นเป็นครั้งที่ 3 โดยมีการแข่งขันรอบคัดเลือกในแต่ละภาคเพื่อนำทีมชนะเลิศและรองชนะเลิศมาแข่งขันกับทีมสโมสรชั้นนำจากไทยลีก ในการแข่งขันฟุตซอลชิงชนะเลิศแห่งประเทศไทย
=== ชื่อรายการแข่งขัน ===
ครั้งที่ 1 (2549/2550) : ทีโอทีไทยแลนด์ฟุตซอลลีก (TOT Thailand Futsal League)
ครั้งที่ 2-8 (2550/2551 - 2552) : ไทยแลนด์ฟุตซอลลีก (Thailand Futsal League)
ครั้งที่ 4 (2553 - 2555) : ยูเอสเอ็มไทยแลนด์ฟุตซอลลีก (USM Thailand Futsal League)
ครั้งที่ 7-8 (2557 - 2558) : ฟุตซอลไทยแลนด์พรีเมียร์ลีก (Futsal Thailand Premier League)
ครั้งที่ 9-12 (2559-2562) :  เอไอเอสฟุตซอลไทยแลนด์ลีก (AIS Futsal Thailand League)
ครั้งที่ 13 (2563-ปัจจุบัน) :  ฟุตซอลไทยลีก (Futsal ThaiLeague)
ไฟล์:TOT_Thailand_Futsal_League.png| ทีโอทีไทยแลนด์ฟุตซอลลีก  (2549/2550)
ไฟล์:TFL_logo1.png|ไทยแลนด์ฟุตซอลลีก  (2550/2551 - 2552)
ไฟล์:TFL Logo 2010.jpg| ยูเอสเอ็มไทยแลนด์ฟุตซอลลีก  (2553 - 2555)
ไฟล์:Futsal TPL 2014.jpg| ฟุตซอลไทยแลนด์พรีเมียร์ลีก  (2557 - 2558)
ไฟล์:AIS TFL 1.png| เอไอเอสฟุตซอลไทยแลนด์ลีก  (2559 - 2560)
ไฟล์:AIS TFL 2.png| เอไอเอสฟุตซอลไทยลีก  (2561 - 2562)
=== เครือข่ายถ่ายทอดโทรทัศน์ ===
ครั้งที่ 5-7 : ไลฟ์ทีวี (ฟุตบอล พลัส)
ครั้งที่ 8 :  สยามอินเตอร์มัลติมีเดีย(เอสเอ็มเอ็มทีวี) / จีเอ็มเอ็มแซต (จีเอ็มเอ็ม ฟุตบอล พลัส , จีเอ็มเอ็ม ฟุตบอล เอ็กซ์ตร้า) / ซีทีเอช
ครั้งที่ 9-13 : ไทยรัฐทีวี / เอไอเอส (แอปพลิเคชัน เอไอเอส เพลย์ และกล่อง เอไอเอส เพลย์ บ๊อกซ์)
ครั้งที่ 14 : ทีสปอร์ตส์ 7 / เอไอเอส (แอปพลิเคชัน เอไอเอส เพลย์ และกล่อง เอไอเอส เพลย์ บ๊อกซ์)
== สโมสรชนะเลิศการแข่งขัน ==
== สโมสรที่เข้าร่วมฟุตซอล ไทยลีก (ฤดูกาล 2566) ==
บลูเวฟ ชลบุรี
การท่าเรือ เอเอสเอ็ม
พัทยา ฟุตซอลคลับ
ห้องเย็นท่าข้าม
แบงค็อก บีทีเอส
ราชนาวี
ธรรมศาสตร์ สแตลเลี่ยน
ฟุตซอลไทยอาร์มี่
สุราษฏร์ธานี
ม.เกษมบัณฑิต
ม.ภาคตะวันออกเฉียงเหนือ
ม.ราชภัฎเพชรบุรี H3
นนทบุรี ฟุตซอลคลับ
แบล็คเพิร์ล ยูไนเต็ด
== ดูเพิ่ม ==
ฟุตซอลไทยแลนด์ลีกดิวิชัน 1
== แหล่งข้อมูลอื่น ==
เว็บไซต์อย่างเป็นทางการ
Futsal Thailand - ฟุตซอลไทยแลนด์ ทางเฟซบุ๊ก
ฟุตซอลลีกสูงสุด
ลีกกีฬาในประเทศไทย
ลีกกีฬาอาชีพในประเทศไทย
การแข่งขันฟุตบอลลีกในประเทศไทย
 
ฟุตซอลในประเทศไทย
ลีกกีฬาที่ก่อตั้งในปี พ.ศ. 2549
เจาจิ๋ว

เจาจิ๋ว, เจียวจิ๋ว, เจียวจุย, ต้าจิ๋ว หรือเตียวเจียว ( ค.ศ. 199 - 270) มีชื่อในภาษาจีนกลางว่า เฉียวโจว  ชื่อรอง ยฺหวิ่นหนาน  เป็นขุนนางและบัณฑิตของรัฐจ๊กก๊กในยุคสามก๊กของจีน เดิมรับใช้เล่าเจี้ยงเจ้ามณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ในช่วงปลายยุคราชวงศ์ฮั่นตะวันออกก่อนจะกลายมาเป็นขุนนางของขุนศึกเล่าปี่ผู้ก่อตั้งรัฐจ๊กก๊กในปี ค.ศ. 221 เจาจิ๋วมีชื่อเสียงจากการเป็นอาจารย์ให้กับขุนนางจ๊กก๊กหลายคน เช่น ตันซิ่ว (เฉิน โช่ว), หลัว เซี่ยน, ตู้ เจิ่น, เหวิน ลี่ และหลี่ มี่
ในช่วงชีวิตของเจาจิ๋ว เจาจิ๋วถูกมองว่าขาดความสามารถและไม่ได้รับการเคารพจากเพื่อนขุนนางหลายคน  มีเพียงหยาง ซี่ที่ยกย่องเจาจิ๋วอย่างสูง ครั้งหนึ่งหยาง ซี่กล่าวว่า "ทั้งเราและคนรุ่นหลังไม่สามารถเทียบเท่าผู้อาวุโสท่านนี้ได้" หยาง ซี่จึงได้รับการยกย่องจากผู้ที่ยอมรับความสามารถของเจาจิ๋วเช่นกัน
เจาจิ๋วรับราชการในราชสำนักจ๊กก๊กมาตั้งแต่เมื่อเล่าปี่ขึ้นครองราชย์ (ค.ศ. 221) จนถึงการล่มสลายของจ๊กก๊กในปี ค.ศ. 263 เจาจิ๋วเป็นที่จดจำว่าเป็นผู้ทูลโน้มน้าวให้เล่าเสี้ยนจักรพรรดิจ๊กก๊กยอมจำนนต่อวุยก๊กในปี ค.ศ. 263
เจาจิ๋วถึงแก่กรรมเมื่อ ค.ศ. 270 ที่ ลกเอี๋ยง ตรงกับปีที่ 5 แห่งรัชสมัย จักรพรรดิจิ้นหวู่ หรือ สุมาเอี๋ยน ปฐมจักรพรรดิแห่ง ราชวงศ์จิ้นตะวันตก
== ดูเพิ่ม ==
รายชื่อบุคคลในยุคสามก๊ก
== หมายเหตุ ==
== อ้างอิง ==
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
ขุนนางของจ๊กก๊ก
บุคคลจากวุยก๊ก
พระปรางค์วัดอรุณราชวรารามราชวรมหาวิหาร

พระปรางค์วัดอรุณราชวรารามราชวรมหาวิหาร หรือเรียกสั้น ๆ ว่า พระปรางค์วัดอรุณฯ เป็นพระปรางค์สถาปัตยกรรมไทย ขนาดใหญ่ ประกอบด้วยปรางค์ประธานและปรางค์รองอีก 4 ปรางค์ ตั้งอยู่ที่ วัดอรุณราชวรารามราชวรมหาวิหาร แขวงวัดอรุณ เขตบางกอกใหญ่ กรุงเทพมหานคร ตัวพระปรางค์ปัจจุบันนี้มิใช่พระปรางค์เดิม ที่สร้างขึ้นราวสมัยกรุงศรีอยุธยา ที่มีความสูงเพียง 16 เมตร โดยปรางค์ปัจจุบันนี้ถูกสร้างขึ้นแทน ในสมัยพระบาทสมเด็จพระพุทธเลิศหล้านภาลัย ในปี พ.ศ. 2363 แต่ก็ได้แค่รื้อพระปรางค์องค์เดิม และขุดดินวางราก ก็เสด็จสวรรคตเสียก่อน ต่อมาพระบาทสมเด็จพระนั่งเกล้าเจ้าอยู่หัว ก็ได้ทรงมีพระราชดำริให้ดำเนินการสร้างต่อ โดยพระองค์เสด็จมาวางศิลาฤกษ์เมื่อวันที่ 2 กันยายน พ.ศ. 2385 จนแล้วเสร็จเมื่อปี พ.ศ. 2394 ใช้เวลารวมกว่า 9 ปี
พระปรางค์วัดอรุณฯ ได้รับการบูรณะเสมอมา จนกระทั่งในรัชสมัยพระบาทสมเด็จพระจุลจอมเกล้าเจ้าอยู่หัว ได้ทำการบูรณะพระปรางค์ครั้งใหญ่ ซึ่งก็คือแบบที่เห็นในปัจจุบัน องค์พระปรางก่ออิฐถือปูน ประดับด้วยชิ้นเปลือกหอย กระเบื้องเคลือบ จานชามเบญจรงค์สีต่าง เป็นลายดอกไม้ ใบไม้ และลายอื่น ๆ ซึ่งส่วนใหญ่มาจากประเทศจีน เป็นจำนวนมหาศาล นอกจากนี้ยังมีการประดับตกแต่งด้วย กินนร กินรี ยักษ์ เทวดา และพญาครุฑ ส่วนยอดบนสุดของพระปรางค์ติดตั้งยอดนภศูล
พระปรางค์วัดอรุณฯ มีความสูงจากฐานถึงยอด 81.85 เมตร ทำให้กลายเป็นสิ่งก่อสร้างที่สูงที่สุดในกรุงเทพมาอย่างช้านาน รวมถึงเป็นพระปรางค์ที่สูงที่สุดในประเทศไทยและของโลกอีกด้วย พระปรางค์วัดอรุณยังเป็นหนึ่งในสัญลักษณ์การท่องเที่ยวของประเทศไทย ทั้งการเป็นภาพตราสัญลักษณ์การท่องเที่ยวแห่งประเทศไทย และยังได้รับการจัดอันดับให้เป็นหนึ่งในสิบสถานที่ทางพุทธศาสนาที่มีชื่อเสียงที่สุด จากทัวร์โอเปียอีกด้วย
== สถาปัตยกรรม ==
พระปรางค์วัดอรุณฯ ประกอบด้วย 3 ส่วนหลัก ๆ ได้แก่ ฐาน เรือนธาตุ และเรือนยอด มีสัณฐานดุจเขาพระสุเมรุ ด้วยความกว้างราว 234 เมตร  ส่วนตัวเรือนฐานทำการย่อมุมลง และเรือนยอดที่ซ้อนกันเป็นชั้น ๆ ขึ้นไป ในแต่ละชั้นมีช่องรูปกินนรและกินรี เชิงบาตรเหนือช่องมีรูปมารแบกกระบี่แบกสลับกัน เหนือขึ้นไปเป็นซุ้มคูหารูปพระพายทรงม้า เหนือขึ้นไปเป็นยอดปรางค์มีรูปครุฑยุดนาคและเทพนมอยู่เหนือซุ้มคูหา ส่วนยอดปรางค์เป็นนภศูลปิดทอง
กลุ่มพระปรางค์ประกอบด้วยของปรางค์ประธานซึ่งมีความสูง 67  เมตร และปรางค์ทิศจำนวน 4 ปรางค์ เป็นปรางค์องค์เล็กก่ออิฐถือปูนประดับกระจกเคลือบสีแบบเดียวกับพระปรางค์องค์ใหญ่ ปรางค์ทิศตั้งอยู่มุมทักษิณชั้นล่างของปรางค์องค์ใหญ่ทางทิศตะวันออกเฉียงเหนือ ตะวันออกเฉียงใต้ ตะวันตกเฉียงเหนือ ตะวันตกเฉียงใต้ ทิศละองค์
==กิจกรรมพิเศษ==
วันพุธที่ 17 มีนาคม 2564 เวลา 19.00 น. พระปรางค์วัดอรุณราชวรารามราชวรมหาวิหาร ได้ร่วมกับอาคารสำคัญหลายแห่งทั่วโลก ฉายแสงไฟสีเขียวเพื่อร่วมโครงการ Global Greening Programme 2021 เพื่อเฉลิมฉลองวันชาติสาธารณรัฐไอร์แลนด์ (St. Patrick’s Day)
ไฟล์:พระปรางค์ฉายแสงสีเขียว.jpg|พระปรางค์วัดอรุณฉายแสงสีเขียวฉลองวันชาติไอร์แลนด์
ไฟล์:พระปรางค์วันชาติไอร์แลนด์.jpg|พระปรางค์วัดอรุณฉายแสงสีเขียวประกอบเพลง
== อ้างอิง ==
== แหล่งข้อมูลอื่น ==
พระธาตุเจดีย์
สิ่งก่อสร้างในสมัยกรุงศรีอยุธยา
สิ่งก่อสร้างในเขตบางกอกใหญ่
เฟรนช์เฮาส์

เฟรนช์เฮาส์ (French house) เป็นแนวดนตรีเฮาส์ที่เกิดขึ้นจากศิลปินฝรั่งเศส ซึ่งเป็นที่นิยมในช่วงปลายทศวรรษที่ 1990 และทศวรรษที่ 2000 ในวงการเพลงแดนซ์ของยุโรปและในรูปแบบแนวยุโรดิสโก้ บางครั้งเฟรนช์เฮาส์มีชื่ออื่นเรียกว่า เฟรนซ์ทัช (French touch) ฟิลเตอร์เฮาส์ (filter house) และ เทกฟังก์ (tekfunk) ดนตรีมีลักษณะที่มักจะใช้ฟิลเตอร์และเฟเซอร์เอฟเฟกต์คู่กับการแซมเพิลเพลงดิสโก้ของอเมริกันหรือยุโรปในปลายยุค 1970 และต้นยุค 1980 (หรือท่อนฮุกได้แรงบันดาลใจจากแซมเพิลดั้งเดิม) ซึ่งเป็นการทับเสียงเพลงดิสโก้ดั้งเดิมไป จังหวะของเพลงส่วนใหญ่มีลักษณะเป็นจังหวะ 4/4 ที่มีช่วงเทมโป 110-130 รอบต่อนาที
ศิลปินเฟรนช์เฮาส์ที่มีชื่อเสียงเช่น Daft Punk, Cassius, The Supermen Lovers, Modjo, Justice และ Etienne de Crecy
== อ้างอิง ==
ดนตรีเฮาส์
ไดกิ้น

ไดกิ้น   เป็นบริษัทข้ามชาติของญี่ปุ่น เป็นหนึ่งในผู้ผลิตเครื่องปรับอากาศและระบบทำความเย็นที่ใหญ่ที่สุดของโลก ก่อตั้งเมื่อปี ค.ศ. 1924 ในชื่อ Osaka Kinzoku Kogyosho LP โดยนายอากิระ ยามาดะ มีสำนักงานใหญ่ที่นครโอซากะ เป็นบริษัทที่คิดค้นสารทำความเย็น R-410A ร่วมกับบริษัท Carrier ของสหรัฐอเมริกา นอกเหนือไปจากเครื่องปรับอากาศและระบบทำความเย็นแล้ว ไดกิ้นยังมีผลิตภัณฑ์อื่น ๆ อาทิ ชิ้นส่วนอากาศยาน, ตัวดับเพลิงในเครื่องยนต์เจ็ต, อุปกรณ์ระบบหายใจทางการแพทย์, อุปกรณ์ระบบไฮดรอลิก, เคมีภัณฑ์ ตลอดจนยุทธภัณฑ์อย่าง กระสุนปืน, หัวรบสำหรับขีปนาวุธ, ระเบิดมือ เป็นต้น
การขายสินค้าในต่างประเทศมีอัตราส่วนประมาณ 70% และพนักงานประมาณ 80% ทำงานนอกประเทศญี่ปุ่น ตราสารทุนจดทะเบียนของไดกิ้นเป็นส่วนประกอบของดัชนี Nikkei Stock Average, TOPIX Core30 และ JPX-Nikkei Index 400
== ไดกิ้นในประเทศไทย ==
สำหรับในประเทศไทย บริษัท สยามไดกิ้นเซลส์ จำกัด ซึ่งเป็นบริษัทตัวแทนจำหน่ายในประเทศไทย ได้เลือก แบรี่-ณเดชน์ คูกิมิยะ เป็นพรีเซ็นเตอร์ตั้งแต่กลางปี 2558 กระทั่งมีการต่อสัญญาในช่วงต้นปี 2562 ต่อมาในต้นปี 2566 ไดกิ้นได้ดึงตัว บิวกิ้น-พุฒิพงศ์ อัสสรัตนกุล เป็นพรีเซ็นเตอร์คนใหม่คู่กับณเดชน์เพื่อช่วยขยายฐานกลุ่มลูกค้ารุ่นใหม่
== อ้างอิง ==
บริษัทจดทะเบียนในตลาดหลักทรัพย์โตเกียว
บริษัทจดทะเบียนในตลาดหลักทรัพย์โอซากะ
บริษัทของญี่ปุ่น
บริษัทที่ก่อตั้งในปี พ.ศ. 2467‎
ซีเกมส์ 2025

ซีเกมส์ 2025 หรือ ซีเกมส์ ครั้งที่ 33 หรือ กีฬาเอเชียตะวันออกเฉียงใต้ 2025 ซึ่งรู้จักกันในชื่อ กรุงเทพมหานคร-ชลบุรี-สงขลา 2025 เป็นการแข่งขันกีฬาหลากหลายประเภทระดับนานาชาติที่รับรองโดยสหพันธ์กีฬาเอเชียตะวันออกเฉียงใต้ (SEAGF) ซึ่งมีกำหนดจะจัดขึ้นระหว่างวันที่ 9 ถึง 20 ธันวาคม ค.ศ. 2025 โดยมีกรุงเทพมหานครและปริมณฑล จังหวัดชลบุรี และจังหวัดสงขลา เป็นเมืองเจ้าภาพหลัก และเมืองอื่น ๆ ในประเทศไทยสำหรับการแข่งขันกีฬาฟุตบอล การเสนอตัวเป็นเจ้าภาพร่วมกันของทั้งสามเมืองได้รับการคัดเลือกในวันที่ 13 มกราคม ค.ศ. 2023 หลังจากที่สหพันธ์กีฬาเอเชียตะวันออกเฉียงใต้ (SEAGF) ได้ยืนยันให้ประเทศไทยเป็นเจ้าภาพจัดการแข่งขัน นับเป็นครั้งแรกที่การคัดเลือกเมืองเจ้าภาพจัดการแข่งขันซีเกมส์ผ่านการเสนอตัวและกระบวนการลงคะแนนคัดเลือก
โดยประเทศไทยเป็นเจ้าภาพครั้งที่ 7 ซึ่งเคยเป็นมาแล้วในปี ค.ศ. 1959, 1967, 1975, 1985, 1995 และ 2007
== การเสนอตัวเป็นเจ้าภาพ ==
มนตรีซีเกมส์มีมติเมื่อวันที่ 9 ธันวาคม พ.ศ. 2564 ให้กรุงเทพมหานครเป็นเมืองเจ้าภาพจัดการแข่งขันซีเกมส์ครั้งที่ 33 ในปี 2025
== การแข่งขัน ==
=== ประเทศที่เข้าร่วม ===
ประเทศที่เข้าร่วมกีฬาซีเกมส์ 2025 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
(เจ้าภาพ)
== อ้างอิง ==
ซีเกมส์
*
ซีเกมส์ในประเทศไทย
ซ
ซ
การแข่งขันกีฬาในจังหวัดชลบุรี
การแข่งขันกีฬาในจังหวัดสงขลา
ประเทศไทยในปี พ.ศ. 2568
โจอี้บอย

redirectโจอี้ บอย
เอเชียนเกมส์ 2026

เอเชียนเกมส์ 2026 (Asian Games 2026; ) หรือชื่อที่เป็นทางการ กีฬาเอเชียนเกมส์ครั้งที่ 20 (XX Asiad; ) หรือ ไอจิ– นาโกยะ 2026 เป็นมหกรรมกีฬานานาชาติที่สำคัญที่สุดในทวีปเอเชีย ควบคุมโดยสภาโอลิมปิกแห่งเอเชีย ซึ่งจัดขึ้นที่ นาโงยะ ญี่ปุ่น
นาโงยะเป็นนครแห่งที่สามของญี่ปุ่นที่เป็นเจ้าภาพหลังจากที่โตเกียวและฮิโรชิมะเป็นเจ้าภาพใน พ.ศ. 2501 และ พ.ศ. 2537 ตามลำดับ
== การเสนอเป็นเจ้าภาพ ==
ในวันที่ 16 กันยายน พ.ศ. 2558 โดยสภาโอลิมปิกแห่งเอเชีย มีมติมอบสิทธิการเป็นเจ้าภาพดังกล่าวแก่นครหางโจวเป็นเจ้าภาพเอเชียนเกมส์ 2022 ในการประชุมใหญ่สามัญ ครั้งที่ 34 ที่กรุงอาชกาบัต ประเทศเติร์กเมนิสถาน
== อ้างอิง ==
เอเชียนเกมส์
บิสี

บิสี (Fei Shi , ? — ?) มีชื่อรองว่า กงจู เสนาบดีแห่ง จ๊กก๊ก ในช่วง ยุคสามก๊ก
บิสีมีบทบาทสำคัญเมื่อเล่าปี่สถาปนาตนเองขึ้นเป็น พระเจ้าเล่าปี่ จักรพรรดิแห่งจ๊กก๊กก็ได้มีพระบัญชาให้บิสีไปยังเกงจิ๋วเพื่ออัญเชิญตราตั้งแต่งตั้งให้ กวนอู เป็นหนึ่งในห้าทหารเสือ
== ดูเพิ่ม ==
รายชื่อบุคคลในยุคสามก๊ก
ขุนนางของจ๊กก๊ก
ข้าราชการของเล่าเจี้ยง
เปาเตียว

เปาเตียว (Fu Rong , ? — ค.ศ. 222) ขุนศึกแห่ง จ๊กก๊ก ในช่วง ยุคสามก๊ก
ใน ศึกอิเหลง เมื่อ ค.ศ. 221 เปาเตียวได้ติดตามพระเจ้าเล่าปี่ไปรบกับ ง่อก๊ก ของ ซุนกวน เพื่อล้างแค้นให้กับ กวนอู และ เตียวหุย แต่เปาเตียวกลับถูกฆ่าตายในที่รบเมื่อ ค.ศ. 222
เปาเตียวเป็นบิดาของ ปอเฉียม ขุนศึกแห่งจ๊กก๊กซึ่งได้ออกรบต่อสู้กับ วุยก๊ก และ ง่อก๊ก หลายครั้งอย่างกล้าหาญ
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
จ๊กก๊ก
ขุนนางจีน
ขุนพลของเล่าปี่
ขุนพลของจ๊กก๊ก
บุคคลในยุคสามก๊กที่ถูกสังหารในยุทธการ
ตันจิ๋น

ตันจิ๋น (陳震; ? — ค.ศ. 235) มีชื่อรองว่า เสี้ยวฉี่ (孝起) เกิดที่เมืองหนานหยางหรือลำหยงเป็นเสนาบดีแห่ง จ๊กก๊ก
เมื่อ เล่าปี่ ได้เป็นเจ้าเมืองเกงจิ๋วได้แต่งตั้งให้ตันจิ๋นเป็นขุนนางในท้องถิ่นต่อมาเมื่อเล่าปี่เข้ายึดปาสู่และเอ๊กจิ๋วและสถาปนาตนเองขึ้นเป็นพระเจ้าเล่าปี่ปฐมจักรพรรดิแห่งจ๊กก๊กก็ได้แต่งตั้งตันจิ๋นให้เป็นเจ้ากรมอาลักษณ์
เมื่อ ซุนกวน ได้สถาปนาตนเองขึ้นเป็นพระเจ้าซุนกวนปฐมจักรพรรดิแห่งง่อก๊กใน ค.ศ. 228 พระเจ้าเล่าเสี้ยน พระโอรสของพระเจ้าเล่าปี่ได้ส่งตันจิ๋นไปเป็นทูตแสดงความยินดี
ตันจิ๋นถึงแก่กรรมในรัชสมัยพระเจ้าเล่าเสี้ยนเมื่อ ค.ศ. 235 อันเป็นปีที่ 12 ในรัชสมัย
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
จ๊กก๊ก
ขุนนางจีน
ข้าราชการของเล่าปี่
ชตาร์นแบร์ค

ชตาร์นแบร์ค (Starnberg) เป็นเมืองในรัฐบาวาเรีย ประเทศเยอรมนี ตั้งอยู่ทางทิศตะวันตกเฉียงใต้ของนครมิวนิกราว 30 กิโลเมตร เมืองตั้งอยู่บริเวณทางเหนือสุดของทะเลสาบชตาร์นแบร์ค ใจกลางบริเวณที่มีฉายาว่า ฟึนฟ์เซเอินลันท์ (แผ่นดินห้าทะเลสาบ)
== อ้างอิง ==
ไพเพอร์ (ภาพยนตร์ พ.ศ. 2559)

ไพเพอร์ (Piper) เป็นภาพยนตร์แอนิเมชันสามมิติขนาดสั้น ผลิตโดยพิกซาร์แอนิเมชันสตูดิโอส์ เขียนบทและกำกับโดยแอลัน บาริลลาโร ออกฉายวันที่ 17 มิถุนายน ค.ศ. 2016 ซึ่งเป็นการฉายปะหน้าภาพยนตร์เรื่อง ผจญภัยดอรี่ขี้ลืม โดยได้รับรางวัลออสการ์ สาขาภาพยนตร์แอนิเมชันขนาดสั้นยอดเยี่ยม ในงานประกาศผลรางวัลออสการ์ ครั้งที่ 89
== อ้างอิง ==
== แหล่งข้อมูลอื่น ==
at Pixar
ภาพยนตร์ที่ออกฉายในปี พ.ศ. 2559
ภาพยนตร์แอนิเมชัน
ภาพยนตร์อเมริกัน
ภาพยนตร์โดยพิกซาร์
เฉา สฺวิน

เฉา สฺวิน (曹詢 , ค.ศ. 231 — ค.ศ. 244) องค์ชายจาก วุยก๊ก ใน ยุคสามก๊ก เป็นพระโอรสบุญธรรมองค์ใหญ่ใน พระเจ้าโจยอย จักรพรรดิองค์ที่ 2 แห่งวุยก๊กและเป็นพระเชษฐาของ พระเจ้าโจฮอง จักรพรรดิองค์ที่ 3
พระเจ้าโจยอยได้สถาปนาเฉา สฺวินขึ้นเป็น อ๋องแห่งฉิน (秦王) เมื่อวันที่ 23 กันยายน ค.ศ. 235 เพื่อให้พระโอรสบุญธรรมมีสถานะเป็นอ๋อง
เมื่อพระเจ้าโจยอยเสด็จสวรรคตใน ค.ศ. 239 เหล่าขุนนางกลับสถาปนาโจฮองผู้เป็นพระอนุชาของเฉา สฺวินขึ้นสืบราชบัลลังก์เป็นพระเจ้าโจฮองแทนที่จะเป็นเฉา สฺวินโดยมี สุมาอี้ และ โจซอง เป็นผู้สำเร็จราชการ
เฉา สฺวินสิ้นพระชนม์ในปีที่ 5 แห่งรัชสมัยพระเจ้าโจฮองเมื่อ ค.ศ. 244 ขณะมีพระชนมายุเพียง 13 พรรษา
== ดูเพิ่ม ==
รายชื่อบุคคลในยุคสามก๊ก
เจ้าชายของวุยก๊ก
จินต์ วิภาตะกลัศ

ดร.จินต์ วิภาตะกลัศ เป็นอธิการบดีกิตติคุณมหาวิทยาลัยเจ้าพระยา อดีตอธิการบดีมหาวิทยาลัยเจ้าพระยา อดีตผู้ว่าราชการจังหวัดมหาสารคาม อดีตผู้ว่าราชการจังหวัดแพร่ อดีตประธานหอการค้าจังหวัดนครสวรรค์ และอดีตประธานกรรมการการเลือกตั้งจังหวัดนครสวรรค์
== ประวัติ ==
ดร.จินต์ วิภาตะกลัศ จบการศึกษารัฐศาสตรบัณฑิต (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย รัฐประศาสนศาสตรมหาบัณฑิต มหาวิทยาลัยแห่งชาติฟิลิปปินส์ รัฐศาสตรดุษฎีบัณฑิต มหาวิทยาลัยดุ๊ก
ดร.จินต์ วิภาตะกลัศ เคยรับราชการเป็นผู้ว่าราชการจังหวัดมหาสารคามตั้งแต่ปี พ.ศ. 2531 - พ.ศ. 2534 และเป็นผู้ว่าราชการจังหวัดแพร่ตั้งแต่พ.ศ. 2534 - พ.ศ. 2536 ภายหลังจากเกษียณอายุราชการ จึงมารับตำแหน่งอธิการบดีมหาวิทยาลัยเจ้าพระยาตั้งแต่วันที่ 9 ธันวาคม พ.ศ. 2541 จนถึงปี 2560
สมรสกับ ดร.ดารัตน์ ศิริวิริยะกุล วิภาตะกลัศ อธิการบดีมหาวิทยาลัยเจ้าพระยาคนปัจจุบัน
== เครื่องราชอิสริยาภรณ์ ==
== อ้างอิง ==
บุคคลจากมหาวิทยาลัยเจ้าพระยา
ผู้ว่าราชการจังหวัดมหาสารคาม
บุคคลจากจังหวัดนครสวรรค์
นิสิตเก่าคณะรัฐศาสตร์ จุฬาลงกรณ์มหาวิทยาลัย
ศิษย์เก่าจากมหาวิทยาลัยดุ๊ก
ผู้ว่าราชการจังหวัดแพร่
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
คลื่นชีวิต (นวนิยาย)

คลื่นชีวิต เป็นนวนิยายสะท้อนสังคมที่เขียนโดยกรุง ญ.ฉัตร และได้รับการตีพิมพ์เป็นครั้งแรกในปี พ.ศ. 2525 โครงเรื่องของ คลื่นชีวิต  เป็นเรื่องเกี่ยวกับ "จีราวัจน์" นักแสดงชื่อดังที่พยายามปกปิดความอ่อนแอและปมด้อยของตัวเอง จนกระทั่งเกิดอุบัติเหตุไม่คาดคิด ซึ่งได้เปลี่ยนชีวิตเธอไปตลอดกาล นวนิยายเรื่องนี้เป็นเรื่องที่สะท้อนให้เห็นถึงสังคมของมนุษย์ซึ่งนำเสนอผ่านมุมมองของเด็กประเภทหลังที่ถูกทอดทิ้ง
คลื่นชีวิต ได้รับการดัดแปลงเป็นละครโทรทัศน์ในปี พ.ศ. 2526 ในชื่อ คลื่นเสน่หา ต่อมาในปี พ.ศ. 2537 ได้รับการดัดแปลงเป็นละครในชื่อเดียวกัน กำกับโดยสุประวัติ ปัทมสูต และในปี พ.ศ. 2560 ได้รับการดัดแปลงเป็นละครอีกครั้งหนึ่ง คลื่นชีวิต นำแสดงโดย อุรัสยา เสปอร์บันด์และปริญ สุภารัตน์ ออกอากาศทางสถานีวิทยุโทรทัศน์ไทยทีวีสีช่อง 3
== อ้างอิง ==
นวนิยาย
วรรณกรรมไทย
วรรณกรรมที่สร้างเป็นละคร
นวนิยายไทยที่ประพันธ์โดย กรุง ญ.ฉัตร
เฉลิมชัย บุญยะลีพรรณ

ผู้ช่วยศาสตราจารย์ นายแพทย์ เฉลิมชัย บุญยะลีพรรณ (เกิด พ.ศ. 2502) เป็นนักการเมือง แพทย์ นักวิชาการชาวไทย ดำรงตำแหน่งสมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และอดีตอธิการบดีมหาวิทยาลัยศรีนครินทรวิโรฒ กรรมการในคณะกรรมการอิสระเพื่อการปฏิรูปการศึกษา
และกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ รัฐบาล พลเอก ประยุทธ์ จันทร์โอชาตั้งแต่วันที่ 8 สิงหาคม พ.ศ. 2560
และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ตั้งแต่ 23 กุมภาพันธ์ พ.ศ. 2560
== ประวัติ ==
ผู้ช่วยศาสตราจารย์ นายแพทย์ เฉลิมชัย บุญยะลีพรรณ เกิดเมื่อปี พ.ศ. 2502 เป็นชาวอำเภอชะอำ จังหวัดเพชรบุรี จบการศึกษาระดับมัธยมศึกษาจากโรงเรียนอรุณประดิษฐ และจบการศึกษาแพทยศาสตรบัณฑิต และได้รับวุฒิบัตร กุมารเวชศาสตร์ จากคณะแพทยศาสตร์ จุฬาลงกรณ์มหาวิทยาลัย
นายแพทย์ เฉลิมชัย บุญยะลีพรรณ ได้รับราชการเป็นอาจารย์ประจำคณะแพทยศาสตร์ มหาวิทยาลัยศรีนครินทรวิโรฒ จนได้รับการแต่งตั้งเป็นรองอธิการบดีฝ่ายวางแผนและพัฒนา เมื่อวันที่ 7 ตุลาคม พ.ศ. 2554 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติกรรมการในคณะกรรมการอิสระเพื่อการปฏิรูปการศึกษาและ ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 
ชีวิตส่วนตัวสมรสกับ แพทยหญิงสิรินันท์ บุญยะลีพรรณ มีบุตร 2 คนซึ่งบุตรสาวคนโต วณิศรา บุญยะลีพรรณ สมรสกับ ณภัทร จาตุศรีพิทักษ์ บุตรชายของ รองศาสตราจารย์ ดร.สมคิด จาตุศรีพิทักษ์ รองนายกรัฐมนตรี และผู้ช่วยศาสตราจารย์อนุรัชนี จาตุศรีพิทักษ์
== เครื่องราชอิสริยาภรณ์ ==
== อ้างอิง ==
แพทย์ชาวไทย
ผู้ช่วยศาสตราจารย์
บุคคลจากอำเภอชะอำ
บุคคลจากโรงเรียนอรุณประดิษฐ
นิสิตเก่าคณะแพทยศาสตร์ จุฬาลงกรณ์มหาวิทยาลัย
บุคคลจากคณะแพทยศาสตร์ มหาวิทยาลัยศรีนครินทรวิโรฒ
อธิการบดีมหาวิทยาลัยศรีนครินทรวิโรฒ
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.